CELEX: 32012D0170
Language: lt
Date: 1332460800000
Title: 2012 m. kovo 23 d. Tarybos sprendimas 2012/170/BUSP, kuriuo iš dalies keičiamas Sprendimas 2010/573/BUSP dėl ribojamųjų priemonių, taikomų Moldovos Respublikos Padnestrės regiono vadovybei

24.3.2012   
            
            
               LT
            
            
               Europos Sąjungos oficialusis leidinys
            
            
               L 87/92
            
         TARYBOS SPRENDIMAS 2012/170/BUSP
   2012 m. kovo 23 d.
   kuriuo iš dalies keičiamas Sprendimas 2010/573/BUSP dėl ribojamųjų priemonių, taikomų Moldovos Respublikos Padnestrės regiono vadovybei
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:
   
               (1)
            
            
               2010 m. rugsėjo 27 d. Taryba priėmė Sprendimą 2010/573/BUSP (1);
            
         
               (2)
            
            
               kad būtų paskatinta daryti pažangą siekiant politinėmis priemonėmis išspręsti Padnestrės konfliktą ir atkurti laisvą asmenų judėjimą per Padnestrės regiono administracinę ribą, Sprendimo 2010/573/BUSP I priede išvardytiems asmenims nustatytų ribojamųjų priemonių taikymo laikinas sustabdymas turėtų būti pratęstas iki 2012 m. rugsėjo 30 d. Baigiantis šiam laikotarpiui Taryba, atsižvelgdama į pokyčius pirmiau nurodytose dviejose srityse, turėtų peržiūrėti tas ribojamąsias priemones;
            
         
               (3)
            
            
               kad būtų paskatinta daryti pažangą sprendžiant likusias problemas, susijusias su lotyniškus rašmenis naudojančiomis mokyklomis, Sprendimo 2010/573/BUSP II priede išvardytiems asmenims nustatytų ribojamųjų priemonių taikymo laikinas sustabdymas turėtų būti pratęstas iki 2012 m. rugsėjo 30 d. Baigiantis šiam laikotarpiui Taryba turėtų peržiūrėti tas ribojamąsias priemones, kad būtų užtikrintos sąlygų veiksmingam ir nuolatiniam grįžimui prie normalaus lotyniškus rašmenis naudojančių mokyklų Padnestrės regione išpildymas, visų pirma pašalinant apribojimus, susijusius su faktinės Padnestrės regiono administracijos vykdomu šių mokyklų registravimu, sudarant tinkamas sąlygas visų jų veikimui ir užtikrinant, kad bėgant laikui tokios sąlygos bus išlaikytos;
            
         
               (4)
            
            
               turėtų būti atnaujinta informacija apie Sprendimo 2010/573/BUSP I ir II prieduose išvardytus tam tikrus asmenis;
            
         
               (5)
            
            
               Sprendimas 2010/573/BUSP turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2010/573/BUSP 4 straipsnio 3 dalis pakeičiama taip:
   
      „3.   Šiame sprendime numatytų ribojamųjų priemonių taikymas laikinai sustabdomas iki 2012 m. rugsėjo 30 d. Baigiantis šiam laikotarpiui Taryba peržiūri tas ribojamąsias priemones.“.
   
   2 straipsnis
   1.   Sprendimo 2010/573/BUSP I priedas iš dalies keičiamas pagal šio sprendimo I priedą.
   2.   Sprendimo 2010/573/BUSP II priedas iš dalies keičiamas pagal šio sprendimo II priedą.
   3 straipsnis
   Šis sprendimas įsigalioja jo priėmimo dieną.
   
      Priimta Briuselyje 2012 m. kovo 23 d.
      
         
            Tarybos vardu
         
         
            Pirmininkė
         
         C. ASHTON
      
   
   
      (1)  OL L 253, 2010 9 28, p. 54.
   
      I PRIEDAS
      Įrašai dėl toliau nurodytų asmenų pakeičiami toliau pateiktais įrašais:
      
                  1.
               
               
                  SMIRNOV, Igor Nikolayevich, buvęs „Prezidentas“, gimęs 1941 m. spalio 23 d. Chabarovske, Rusijos Federacijoje, Rusijos piliečio paso Nr. 50No0337530.
               
            
                  2.
               
               
                  SMIRNOV, Vladimir Igorevich, buvusio „Prezidento“ pirmasis sūnus ir „Valstybės muitinės komiteto pirmininkas“, gimęs 1961 m. balandžio 3 d. Kupianske, Charkovo srityje arba Novaja Kachovkoje, Chersono srityje, Ukrainoje, Rusijos piliečio paso Nr. 50No00337016.
               
            
                  3.
               
               
                  KHAZHEYEV, Stanislav Galimovich, buvęs „gynybos ministras“, gimęs 1941 m. gruodžio 28 d. Čeliabinske, Rusijos Federacijoje.
               
            
                  4.
               
               
                  ANTYUFEYEV, Vladimir Yuryevich, dar žinomas kaip SHEVTSOV, Vadim, buvęs „valstybės saugumo ministras“, gimęs 1951 m. Novosibirske, Rusijos Federacijoje, Rusijos piliečio pasas.
               
            
                  5.
               
               
                  KOROLYOV, Alexandr Ivanovich, buvęs „viceprezidentas“, gimęs 1958 m. spalio 24 d. Vroclave, Lenkijoje, Rusijos piliečio pasas.
               
            
                  6.
               
               
                  KRASNOSELSKY, Vadim Nikolayevich, buvęs „vidaus reikalų ministras“, gimęs 1970 m. balandžio 14 d. Daurijoje, Užbaikalės rajone, Čitos srityje, Rusijos Federacijoje.
               
            
                  7.
               
               
                  ATAMANIUK, Vladimir, buvęs „gynybos ministro pavaduotojas“.
               
            
   
      II PRIEDAS
      Įrašai dėl toliau nurodytų asmenų pakeičiami toliau pateiktais įrašais:
      
                  1.
               
               
                  MAZUR, Igor Leonidovich, buvęs „Dubesario rajono valstybės administracijos vadovas“, gimęs 1967 m. sausio 29 d. Dubesaryje, Moldovos Respublikoje.
               
            
                  2.
               
               
                  PLATONOV, Yuri Mikhailovich, žinomas kaip Yury PLATONOV, buvęs „Ribnicos rajono ir Ribnicos miesto valstybės administracijos vadovas“, gimęs 1948 m. sausio 16 d. Klimkove, Podorės rajone, Novgorodo srityje, Rusijos piliečio paso Nr. 51No0527002, išduotas Rusijos ambasadoje Kišiniove 2001 m. gegužės 4 d.
               
            
                  3.
               
               
                  KOGUT, Vecheslav Vasyilevich, buvęs „Benderų valstybės administracijos vadovas“, gimęs 1950 m. vasario 16 d. Taraklijoje, Čadir Lungos rajone, Moldovos Respublikoje.
               
            
                  4.
               
               
                  KOSTIRKO, Viktor Ivanovich, buvęs „Tiraspolio valstybės administracijos vadovas“, gimęs 1948 m. gegužės 24 d., Komsomolske prie Amūro, Chabarovsko krašte, Rusijos Federacijoje.